
  Forord


  Denne boka er først og fremst rettet mot deg som tar lærerutdanning med kunstfaglig bakgrunn, som har praksis i kulturskolen eller som ser for deg skoleslaget som en framtidig arbeidsplass. Innholdet dekker sentrale didaktiske spørsmål i kulturskolen om lærerkompetanse, undervisningsplanlegging, vurdering i kunstfag, strategisk læring, kunnskapsbegrepet i kulturskolen, elevmedvirkning og observasjon i praksis. Du vil finne ut at kapitlene har en innledning som knytter innholdet til forskriften for praktisk-pedagogisk utdanning. Dette er gjort fordi forskriften legges til grunn for utarbeidelse av studieplaner. Den fastslår at studenter med fagbakgrunn i utøvende kunstfag kan gjennomføre inntil 50 % av praksisopplæringen i kulturskolen. Den femårige lærerutdanningen i praktiske og estetiske fag kan også legge deler av praksisopplæringen til kulturskolen. Dette er en stor tillitserklæring til skoleslaget.


  Alle kapitler avsluttes med studieoppgaver til drøfting og refleksjon. Å sette av tid til disse kan være en god måte å bearbeide det leste stoffet på. Det samme gjelder de korte visdomsordene under kapitlenes tittel. Poesi åpner rom for tankene våre.


  Tyngdepunktet i praksiseksemplene er fra musikkopplæringen. Det skyldes at dette er mitt fagfelt og utgjør nasjonalt sett det desidert største kulturskoletilbudet. Eksemplene er imidlertid utformet på en måte som gjør det lett å overføre dem til teater og dans, så jeg håper noen får idéen om en tilsvarende bok for visuell kunst i kulturskolen. Innholdet vil også være av interesse for lærere og ledere som samhandler på tvers av faggruppene i kulturskolen, eller som er involvert i kulturskole–grunnskole-samarbeid.


  Boka har vokst ut av min begeistring for kulturskolen som skoleslag og vissheten om at god kunstfagopplæring skaper innvendig produktive og emosjonelt utviklede mennesker. Kulturskolen er en lovpålagt samfunnsinstitusjon i alle kommuner og blir dermed den tredje dannelsesinstitusjonen for barn og unge i Norge i tillegg til skole og barnehage. Dette gjør skoleslaget til et landsdekkende, kunstfaglig demokratiseringsprosjekt der alle barn og unge som ønsker det, skal få solid opplæring gjennom et mylder av kunstneriske uttrykksformer.


  Til grunn for innholdet i boka ligger mange års erfaring som lærer i didaktikk for utøvende musikkstudenter ved NTNU. Mitt samarbeid med kulturskolelærere som praksisveiledere har også satt sine spor. De har gjort meg kjent med kulturskolens indre liv og utgjør en profesjonsgruppe jeg har stor respekt for. En del av bakteppet er også mitt engasjement i utarbeidelsen av rammeplanen for kulturskolen, Mangfold og fordypning (2016).


  Grunnmuren i bokprosjektet er et helhetlig syn på mennesket og idéen om at alle barn og unge har formsans og uttrykksbehov som kan utvikles gjennom opplæring. I kulturskolen utvikles ungenes fysiske, kognitive og emosjonelle potensialer. Her utvikler de normer for samvær, kommunikasjon, dømmekraft og samspill med andre, egenskaper som har overføringsverdi til alle livsområder. Og det skjer i et miljø som fremmer livsglede og trivsel. Det er all grunn til å slå ring om dette i vår tid.


  Dette er en revisjon av boka som kom i 2011. I den nye utgaven har jeg en intensjon om å løfte fram profesjonskunnskapen til kulturskolelærere og formidle noe av deres erfaringsbaserte kunnskap. Rammeplanen har kommet etter den tid og er viet et eget kapittel. Samarbeid mellom kulturskole og grunnskole er forsøkt styrket i flere offentlige utredninger i senere år. Siste kapittel omtaler derfor denne aksen samt kulturskolen som praksisplass for høyere utdanning.


  Kapittel 1 presenterer kulturskolens samfunnsmandat, basisverdier og historiske framvekst. Kapittel 2 gir en innføring i didaktisk planlegging og gjennomføring samt vurdering som et pedagogisk verktøy for læring. I kapittel 3 møter du et knippe tenkere som belyser de ulike kunnskapsformene som undervisning i kunstfag hviler på, blant annet den tause kunnskapen. Kapittel 4 løfter fram kulturskolelæreren som profesjonsutøver. Her presenteres noen sentrale undersøkelser av lærerkyndighet og de mange rollene som er knyttet til stillingen som lærer i kulturskolen. Kapittel 5 handler om rammeplanen. Kapittel 6 tar opp spørsmål som strategisk læring, øving, ulike refleksjonsverktøy og elevmedvirkning. Dette er tematikker som er aktualisert i forbindelse med fagfornyelsen i grunnopplæringen. Kapittel 7 belyser kulturskoleopplæring på bakgrunn av sentrale læringsteorier. Kapittel 8 er todelt. I første del møter du kulturskolen som praksisarena i høyere utdanning, mens andre del belyser forholdet mellom grunnskole og kulturskole.


  En varm takk til alle studenter som daglig tilfører meg noe nytt.


  Jeg inviterer herved leseren inn i boka.


  Wenche Waagen


  Dosent i musikkdidaktikk,


  Institutt for musikk, NTNU


  Innhold


  
    Kapittel 1


    Kulturskole – mandat og særpreg


    Skole og kulturinstitusjon

  


  Opplæringsforløpet


  Samfunnsmandatet


  Kulturskolene vokser fram


  Kulturskolens basisverdier: empati og estetisk kunnskap


  Opplevelsesuniverset i kunst


  Kulturbegrepet, dannelse og kulturarv


  Imitasjonslæring – en kilde til kulturskattene


  
    Kapittel 2


    Didaktisk arbeid


    Didaktikk

  


  Elevens læreforutsetninger


  Betydningen av læringsmål


  Hva kjennetegner gode læringsmål?


  Innhold i opplæringen


  Læringsprosessen


  Rammefaktorenes betydning


  Vurdering – lærerens aller viktigste verktøy


  
    Kapittel 3


    Kunnskapsforståelse i kulturskolen


    Det er lettere gjort enn sagt

  


  Mesterlære – kunstfagenes læringsform


  Handlingsboren kunnskap


  Stadier i observasjonslæring


  Å være oppmerksom


  Å huske


  Gjennomføring


  Motivasjon


  Påstandskunnskap, ferdighetskunnskap og fortrolighetskunnskap


  Den tause dimensjonen


  Å utvikle ekspertkunnskap


  
    Kapittel 4


    Læreren og profesjonen


    Kulturskolelærer og profesjonsutøver

  


  Lærerkompetanse på tre nivåer


  En mangfoldig lærerrolle


  Læreren som utøver og forbilde


  Læreren som arbeidsleder og organisator


  Læreren som pedagog og veileder


  Læreren som omsorgsperson


  Læreren som kulturformidler


  Læreren som kollega og medarbeider


  Læreren som merkevarebygger


  Hvem er den kyndige kulturskolelæreren?


  Kulturskolelærerens praksisteori


  Personlige erfaringer


  Overført kunnskap og erfaring


  Verdier


  Kulturskolen som kunnskapsarena


  
    Kapittel 5


    Mangfold og fordypning – rammeplan for kulturskolen


    Hva er en rammeplan?

  


  Forløpet til en rammeplan


  Den ideologiske rammeplanen


  Den formelle rammeplanen


  Den oppfattede rammeplanen


  Den gjennomførte rammeplanen


  Den erfarte rammeplanen


  Den skjulte rammeplanen


  Samfunnsoppdrag, prinsipper og retningslinjer


  Kjerneprogram, breddeprogram og fordypningsprogram


  Nøkkelkompetanser


  Lokalt læreplanarbeid – med utgangspunkt i egne praksiser


  Undervisningsplanen


  
    Kapittel 6


    Aktiv læring og elevmedvirkning


    Læring – en aktiv prosess

  


  Strategisk læring


  Kunnskap om seg selv


  Kunnskap om framgangsmåter


  Kunnskap om læringskonteksten


  Loggbok som læringsstrategi


  Øving i selvledelse


  Assistert øving


  Å vurdere egne kunstprodukter


  Elevmedvirkning


  Elever gir respons


  Gruppeorganisering


  Samarbeid med hjemmet som assisterende læringsarena


  Utviklingssamtalen


  Forslag til momenter som kan være med i utviklingssamtalen


  Forberedelser, gjennomføring og etterarbeid


  
    Kapittel 7


    Synsvinkler på læring i kulturskolen


    Kunstopplæring fra en behavioristisk synsvinkel

  


  Kunstopplæring fra en kognitiv synsvinkel


  Kunstopplæring fra en sosiokulturell synsvinkel


  Kulturelle verktøy


  Den potensielle utviklingssonen


  Pedagogisk stillasbygging


  De mange intelligensers pedagogikk


  Abraham Maslow: behovshierarkiet


  
    Kapittel 8


    Kulturskole i samarbeid med grunnskole og høyere utdanning


    Studentpraksis i kulturskolen

  


  Undervisningsplanlegging


  Refleksjonsnotat


  Problembasert læring


  Miniundervisning


  Observasjon i kulturskolen


  Kvantitative og kvalitative data


  Observatørkategorier


  Etiske betraktninger rundt observasjon


  Kulturskole og grunnskole


  Kulturdag i skolen


  Kunstfaglig forskning


  En kulturbasert grunnopplæring


  Referanser


  Stikkordregister

OEBPS/image/forside.jpg
KllI.TllHSKIlI.EN

IIIIIIIIIIIIII






OEBPS/image/fagbokforlaget-logo.png
ICa
FAGBOKFORLAGET





OEBPS/image/Miljofyrtarn_kolofon.png





